**Naziv obveznika:** Općina Tučepi  
**RKP broj:** 29566  
**Matični broj:** 02836343  
**OIB:** 03720208237  
**Pošta i mjesto:** 21325 Tučepi  
**Adresa sjedišta:** Kraj 39 A  
**Razina:** 22 – Proračun jedinice lokalne i područne (regionalne) samouprave  
**Razdjel:** nema razdjela  
**Šifra djelatnosti:** 8411 – Opće djelatnosti javne uprave  
**Šifra općine:** 593  
**Oznaka razdoblja:** 2022-12

**BILJEŠKE UZ FINANCIJSKE   
IZVJEŠTAJE   
za razdoblje siječanj – prosinac 2022.**

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2022. godine od Ministarstva financija (KLASA: 400-02/22-01/26, UR.BROJ: 513-05-03-23-6 od 12. siječnja 2023. godine), sastavljen je Financijski izvještaj Općine Tučepi za razdoblje siječanj - prosinac 2022. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 1 – Prihodi i primici / rashodi i izdaci

Ukupni prihodi i primici (šifra X678) u izvještajnom razdoblju su ostvareni u iznosu od 13.430.013,40 kn ili 7,30 % više u odnosu na ostvarenje u prethodnoj godini (ostvareno povećanje u kunama iznosi 908.203,70). U 2022.godini ostvareni su samo prihodi poslovanja (6) a prihodi od prodaje nefinancijske imovine (7) nisu ostvareni . U Tablici 1. je, radi usporedbe, prikazano ostvarenje prihoda i primitaka Općine Tučepi u razdoblju od zadnjih pet godina.

Tablica 1. Ostvarenje prihoda i primitaka Općine Tučepi razdoblju 2018. do 2022. godine

|  |  |  |  |  |
| --- | --- | --- | --- | --- |
| Godina | Prihodi poslovanja | Prihodi od prodaje nefinancijske imovine | Primici od financijske imovine i zaduživanja | UKUPNO |
| 2018. | 14.943.600,79 | 20.370,00 | 0,00 | 14.963.970,79 |
| 2019. | 16.009.191,39 | 2.073.711,11 | 0,00 | 18.082.902,50 |
| 2020. | 10.810.778,03 | 135.951,83 | 479.317,33 | 11.426.047,19 |
| 2021. | 12.448.271,74 | 73.537,96 | 0,00 | 12.521.809,70 |
| 2022. | 13.430.013,40 | 0,00 | 0,00 | 13.430.013,40 |

Ukupni rashodi i izdaci (šifra Y345) u izvještajnom razdoblju su izvršeni u iznosu od 10.518.287,79 kn ili 11,60 % manje u odnosu na izvršenje u prethodnoj godini (razlika u kunama iznosi 1.375.343,21). Unutar ukupnih rashoda i izdataka, rashodi poslovanja u 2022. godini izvršeni su u ukupnom iznosu od 9.367.894,16 kn, rashodi za nabavu nefinancijske imovine izvršeni su u iznosu od 816.279,84 kn i izdaci za financijsku imovinu i otplate zajmova u iznosu od 334.113,79 kn. U strukturi ukupno ostvarenih rashoda i izdataka, 89,06 % čine rashodi poslovanja, 7,76 % rashodi za nabavu nefinancijske imovine i 3,18 % izdaci za financijsku imovinu i otplate zajmova. U Tablici 2. je, radi usporedbe, prikazano izvršenje rashoda i izdataka Općine Tučepi u razdoblju od zadnjih pet godina.

Tablica 2. Izvršenje rashoda i izdataka Općine Tučepi u razdoblju 2018. do 2022. godine

|  |  |  |  |  |
| --- | --- | --- | --- | --- |
| Godina | Rashodi poslovanja | Rashodi za nabavu nefinancijske imovine | Izdaci za financijsku imovinu i otplate zajmova | UKUPNO |
| 2018. | 8.776.371,25 | 4.903.326,00 | 0,00 | 13.679.697,25 |
| 2019. | 9.528.444,17 | 11.644.580,95 | 0,00 | 21.173.025,12 |
| 2020. | 8.557.551,33 | 3.762.108,23 | 0,00 | 12.319.659,56 |
| 2021. | 9.335.198,01 | 2.558.432,29 | 0,00 | 11.893.631,00 |
| 2022. | 9.367.894,16 | 816.279,84 | 334.113,79 | 10.518.287,79 |

Tablica 3. Ukupni prihodi i rashodi, primici i izdaci u 2022. godini (u kn)

|  |  |  |  |  |
| --- | --- | --- | --- | --- |
| Račun | OPIS | Ostvareno prethodne godine | Ostvareno tekuće razdoblje | Indeks |
| *1* | *2* | *3* | *4* | *5* |
| 6 | Prihodi poslovanja | 12.448.271,74 | 13.430.013,40 | 107,90 |
| 7 | Prihodi od prodaje nefinancijske imovine | 73.537,96 | 0,00 | - |
| 8 | Primici od financijske imovine i zaduživanja | 0,00 | 0,00 | - |
|  | UKUPNO | 12.521.809,70 | 13.430.013,40 | 107,30 |
| 3 | Rashodi poslovanja | 9.335.198,01 | 9.367.894,16 | 100,40 |
| 4 | Rashodi za nabavu nefinancijske imovine | 2.558.432,99 | 816.279,84 | 31,90 |
| 5 | Izdaci za financijsku imovinu i otplate zajmova | 0,00 | 334.113,79 | - |
|  | UKUPNO | 11.893.631,00 | 10.518.287,79 | 88,40 |
| 922 | Višak prihoda i primitaka | 628.178,70 | 2.911.725,81 | 463,50 |
| 922 | Manjak prihoda i primitaka - preneseni | 3.896.498,64 | 3.268.319,94 | 83,90 |
| 922 | Manjak prihoda i primitaka za pokriće u sljedećem razdoblju | 3.268.319,94 | 356.594,33 | 10,90 |

Bilješka broj 2 - PRIHODI POSLOVANJA

Prihodi poslovanja (6) ostvareni su u iznosu od 13.430.013,40 kn. U tablici koja slijedi daje se pregled ostvarenih prihoda poslovanja za razdoblje 1-12 2022. godine.

Tablica 4. Ostvarenje prihoda poslovanja Općine Tučepi za 2022. godinu

|  |  |  |  |  |
| --- | --- | --- | --- | --- |
| Račun | Opis | 2021. | 2022. | Indeks |
| 6 | PRIHODI POSLOVANJA | 12.448.271,74 | 13.430.013,40 | 107,90 |
| 61 | Prihodi od poreza | 7.113.742,90 | 7.529.360,37 | 105,80 |
| 63 | Pomoći iz inozemstva i od subjekata unutar općeg proračuna | 413.650,00 | 221.417,43 | 53,50 |
| 64 | Prihodi od imovine | 421.296,41 | 80.565,19 | 19,20 |
| 65 | Prihodi od upravnih i administrativnih pristojbi, pristojbi po posebnim propisima i naknada | 4.195.656,30 | 5.281.269,07 | 125,90 |
| 66 | Prihodi od prodaje proizvoda i robe te pruženih usluga i prihodi od donacija | 163.770,72 | 0,00 | - |
| 68 | Kazne, upravne mjere i ostali prihodi | 140.156,41 | 317.400,67 | 226,50 |

U odnosu na ostvarenje prihoda prethodne godine bilježi se povećanje za 981.741,6 kn ili 7,90 %. U strukturi ovih prihoda najznačajniju stavku čine porezni prihodi s udjelom od 56,07 %, slijede prihodi od upravnih i administrativnih pristojbi i po posebnim propisima s udjelom od 39,32 %, zatim slijede prihodi od kazni, upravnih mjera i ostali prihodi s udjelom od 2,36 %, pomoći iz inozemstva i od subjekata unutar općeg proračuna s udjelom 1,65 % i prihodi od imovine s udjelom od 0,60 % u odnosu na ukupne prihode.

Prihodi od poreza (61) ostvareni su u iznosu 7.529.360,37 kn što, u odnosu na ostvarenje prethodne godine, predstavlja povećanje od 5,80 %. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Detaljno ostvarenje prihoda od poreza prikazano je u sljedećoj tablici.

Tablica 5. Ostvarenje prihoda od poreza u 2022. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 61 | Prihodi od poreza | 7.113.741,90 | 7.529.360,37 | 105,80 |
| 611 | Porez i prirez na dohodak | 3.907.348,16 | 4.474.041,95 | 121,50 |
| 6111 | Porez i prirez na dohodak od nesamostalnog rada | 1.691.640,57 | 2.452.755,84 | 145,00 |
| 6112 | Porez i prirez na dohodak od samostalnih djelatnosti | 254.851,93 | 342.526,92 | 134,40 |
| 6113 | Porez i prirez na dohodak od imovine i imovinskih prava | 1.623.319,76 | 1.690.019,11 | 104,10 |
| 6114 | Porez i prirez na dohodak od kapitala | 742.150,24 | 560.590,58 | 75,50 |
| 6117 | Povrat poreza i prireza na dohodak po godišnjoj prijavi | 404.614,34 | 298.850,50 | 73,90 |
| 613 | Porezi na imovinu | 2.792.818,83 | 2.209.569,52 | 79,10 |
| 613 | Stalni porezi na nepokretnu imovinu | 1.505.482,23 | 1.496.418,31 | 99,40 |
| 6134 | Povremeni porezi na imovinu | 1.287.336,60 | 713.151,21 | 55,40 |
| 614 | Porezi na robu i usluge | 413.574,91 | 572.748,90 | 138,50 |
| 6142 | Porez na promet | 413.574,91 | 572.748,90 | 138,50 |
| 6145 | Porezi na korištenje dobara ili izvođenje aktivnosti | 0,00 | 0,00 | - |

Prihodi od poreza i prireza na dohodak (611) u izvještajnom razdoblju su ostvareni u iznosu od 4.474.041,95 kn i bilježe povećanje u odnosu na prethodnu godinu za 21,50%. Ostvareni prihodi od poreza i prireza na dohodak uključuju:

* 61111 - Porez i prirez na dohodak od nesamostalnog rada i drugih samostalnih djelatnosti u iznosu od 2.452.755,84 kn;
* 61121 – Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti u iznosu od 226.430,91kn;
* 61123 - Porez i prirez na dohodak od drugih samostalnih djelatnosti koje se povremeno obavljaju u iznosu od 116.096,01 kn;
* 61131 – Porez i prirez na dohodak od imovine i imovinskih prava u iznosu od 286.867,93 kn;
* 61132 - Porez i prirez na dohodak od iznajmljivanja stanova, soba i postelja putnicima i turistima u iznosu od 1.403.151,18 kn;
* 61141 – Porez i prirez na dohodak od dividendi i udjela u dobiti u iznosu od 553.215,31 kn;
* 61143 – Porez i prirez po odbitku na dohodak od kamata u iznosu od 7.375,27 kn;
* 6117 – Povrat poreza i prireza po godišnjoj prijavi u iznosu od 298.850,50 kn.

U 2022.godine došlo je do znatnog povećanja prihoda od poreza i prireza na dohodak (611) od nesamostalnog rada i drugih samostalnih djelatnosti kao i poreza i prirez na dohodak od iznajmljivanja stanova, soba i postelja putnicima i turistima zbog većeg broja prijavljenih radnika u odnosu na prethodnu godinu i veće naplate poreza koji se odnose i na 2020. i 2021.godinu. Istovremeno je došlo do smanjenja prihoda od poreza i prireza na dohodak od kapitala.

Porezi na imovinu (613) u izvještajnom razdoblju su ostvareni u iznosu od 2.209.569,52 kn, odnosno 20,90 % manje u odnosu na prethodnu godinu i posljedica su značajno manje naplaćenih prihoda od poreza na promet nekretnina (obračun i naplatu ovog poreza provodi porezna uprava).

Porezi na robu i usluge (614), kojeg čini porez na potrošnju alkoholnih i bezalkoholnih pića, ostvareni su u iznosu od 572.748,90 kn i u odnosu na prethodnu godinu njihova je naplata veća za 38,50 % (u 2022.godine turistička sezona je počela znatno ranije nego prethodne godine).

Pomoći od inozemstva i od subjekata unutar općeg proračuna (63) u izvještajnom razdoblju su ostvarene u iznosu od 221.417,43 kn i bilježe smanjenje od 46,50 % u odnosu na ostvarenje u prethodnoj godini.. Detaljno ostvarenje prihoda od pomoći prikazano je u sljedećoj tablici.

Tablica 6. Ostvarenje prihoda od pomoći u 2022. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 63 | Pomoći iz inozemstva i od subjekata unutar općeg proračuna | 413.650,00 | 221.417,43 | 53,50 |
| 633 | Pomoći proračunu iz drugih proračuna | 413.650,00 | 221.417,43 | 53,50 |
| 6331 | Tekuće pomoći proračunu iz drugih proračuna | 11.150,00 | 48.150,00 | 431,80 |
| 6332 | Kapitalne pomoći proračunu iz drugih proračuna | 402.500,00 | 173.267,43 | 43,00 |

Tekuće pomoći proračunu iz drugih proračuna (6331) u izvještajnom razdoblju su ostvarene u iznosu od 48.150,00 i veće su za 331,80 % u odnosu na ostvarenje u prethodnoj godini. Tekuće pomoći proračunu iz drugih proračuna odnose se na pomoći isplaćene od strane Ministarstva kulture za projekt ka Kultura u Tučepskim zaseocima 2022.godine u iznosu od 15.000,00 kn, pomoći isplaćene iz proračuna RH u iznosu od 3.150,00 kn za pokriće troškova ogrjeva i 30.000,00 kn tekućih pomoći isplaćenih iz proračuna Splitsko-dalmatinske županije (sufinanciranje projekta ka Kultura u Tučepskim zaseocima 2022.godine u iznosu od 15.000,00 kn i sufinanciranje projekta rekreacijski park u iznosu od 15.000,00 kn).

Kapitalne pomoći proračunu iz drugih proračuna (6332) u izvještajnom razdoblju su ostvarene u iznosu od 173.267,43 kn i manje su za 57,00 % u odnosu na ostvarenje u prethodnoj godini. Kapitalne pomoći proračunu iz drugih proračuna u izvještajnom razdoblju su ostvarene u iznosu od 173.267,43 kn i odnose se na pomoći isplaćene od Agencije za plaćanja u poljoprivredi, ribarstvu i ruralnom razvoju za sufinanciranje projekta rekonstrukcije dječjeg igrališta vrtića „Grdelin“ po završnom izvještaju .

Prihodi od imovine (64) u izvještajnom razdoblju su ostvareni u iznosu od 80.565,86 kn ili 80,90 % manje u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Detaljno ostvarenje prihoda od imovine prikazano je u sljedećoj tablici.

Tablica 7. Ostvarenje prihoda od imovine u 2022. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 64 | Prihodi od imovine | 421.296,41 | 80.565,86 | 19,10 |
| 641 | Prihodi od financijske imovine | 2.680,22 | 0,67 | - |
| 6413 | Kamate na oročena sredstva i depozite po viđenju | 2,72 | 0,67 | 24,60 |
| 6414 | Prihodi od zateznih kamata | 2.677,50 | 0,00 | - |
| 642 | Prihodi od nefinancijske imovine | 418.616,19 | 80.565,19 | 19,20 |
| 6421 | Naknade za koncesije | 383.139,82 | 27.456,34 | 7,20 |
| 6422 | Prihodi od zakupa i iznajmljivanja imovine | 11.448,00 | 49.743,60 | 434,50 |
| 6423 | Naknada za korištenje nefinancijske imovine | 94,79 | 95,31 | 10,50 |
| 6429 | Ostali prihodi od nefinancijske imovine | 23.933,58 | 3.269,94 | 13,70 |

Prihodi od financijske imovine (641) u izvještajnom razdoblju su ostvareni u iznosu od 0.67 kn i manji su za 2.679,55 kn u odnosu na ostvarenje u prethodnoj godini. Prihodi od financijske imovine odnose se na prihode od kamata na depozite po viđenju. U 2022.godini nije bilo ostvarenih prihoda od zateznih kamata.

Prihodi od nefinancijske imovine u izvještajnom razdoblju (642) su ostvareni u iznosu od 80.565,19 kn i manji su za 80,80 % u odnosu na ostvarenje u prethodnoj godini.

Smanjenje u odnosu na prethodnu godinu ostvareno je s osnove prihoda od naknade za koncesije i koncesijska odobrenja koje iznose 27.456,34 kn ( odnose se na 1/3 prihoda od koncesije na pomorskom dobru koje plaća Tučepi d.o.o.) dok prihodi od naknade za koncesijska odobrenja u 2022.godine nisu ostvareni (nije formirano vijeće za koncesijska odobrenja).

Prihodi od zakupa i iznajmljivanja imovine iznose 49.743,60 kn i znatno su veći u odnosu na prethodnu godinu (naplaćena su potraživanja za zakup poslovnih prostora iz prethodnih godina).

Naknade za zadržavanje nezakonito izgrađenih zgrada u prostoru ostvarene su u iznosu od 3.269,94 kn i manje su za 84,40 % u odnosu na prethodnu godinu (ove naknade se smanjuju kako se završava proces legalizacije nezakonito izgrađenih zgrada).

Prihodi od upravnih i administrativnih pristojbi po posebnim propisima i naknade (65) u izvještajnom razdoblju su ostvareni u iznosu 5.281.269,07 kn ili za 25,90 % više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Detaljno ostvarenje prihoda od upravnih i administrativnih pristojbi po posebnim propisima i naknade prikazano je u sljedećoj tablici.

Tablica 8. Ostvarenje prihoda od upravnih i administrativnih pristojbi po posebnim propisima i naknade u 2022. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 65 | Prihodi od upravnih i administrativnih pristojbi, pristojbi po posebnim propisima i naknada | 4.195.656,30 | 5.281.269,07 | 125,90 |
| 651 | Upravne i administrativne pristojbe | 642.371,10 | 935.974,62 | 145,70 |
| 6513 | Ostale upravne pristojbe i naknade | 653,02 | 239,22 | 36,60 |
| 6514 | Ostale pristojbe i naknade | 641.718,08 | 935.735,40 | 145,80 |
| 652 | Prihodi po posebnim propisima | 319.802,89 | 284.651,67 | 89,00 |
| 6522 | Prihodi vodnog gospodarstva | 15.194,29 | 9.397.73 | 61,90 |
| 6526 | Ostali nespomenuti prihodi | 304.608,60 | 275.253,94 | 90,40 |
| 653 | Komunalni doprinosi i naknade | 3.233.482,31 | 4.060.642,78 | 125,60 |
| 6531 | Komunalni doprinosi | 2.180.381,54 | 2.934.042,30 | 134,60 |
| 6532 | Komunalne naknade | 1.053.100,77 | 1.126.600,48 | 107,00 |

Ostale upravne pristojbe i naknade (6513) u izvještajnom razdoblju su ostvarene u iznosu od 239,22 kn i bilježe smanjenje od 63,40 % te se odnose na prihode od prodaje državnih biljega.

Ostale pristojbe i naknade (6514) u izvještajnom razdoblju ostvarene su u iznosu od 935.974,62 kn i veće su odnosu na prethodnu godinu za 45,70 %. Prihod se odnosi na prihod od turističke pristojbe koji je zbog bolje turističke sezone naplaćen u znatno većem iznosu.

Prihodi vodnog gospodarstva (6522) u izvještajnom razdoblju su ostvareni u iznosu od 9.397,73 kn i bilježe smanjenje za 38,10 % u odnosu na ostvarenje u prethodnoj godini. Vodni doprinos obračunavaju i naplaćuju Hrvatske vode te Općini Tučepi pripada 8% vodnog doprinosa naplaćenog na njezinom području.

Ostali nespomenuti prihodi (6526) u izvještajnom razdoblju su ostvareni u iznosu od 275.253,94 kn i bilježe smanjenje od 9,60 % u odnosu na ostvarenje u prethodnoj godini. U 2022.godini ostvaren je nešto manji prihod od naknade koja uplaćuju Hrvatske vode (u 2021.godini ostvarena je nešto veća naplata jer su tada naplaćena i dugovanja iz 2020.godine za velike poslovne obveznike).

Prihodi s osnova komunalnog doprinosa (6531) u izvještajnom razdoblju su ostvareni u iznosu od 2.934.042,30 kn i bilježe povećanje od 34,60 % u odnosu na 2021. godinu ( u ovom periodu došlo je do veće naplate po rješenjima izdanim u prethodnoj godini kao i veći broj novih rješenja iz 2022.godine koja su u ovom periodu i naplaćena ).

Prihodi od komunalne naknade (6532) u izvještajnom razdoblju su ostvareni u iznosu od 1.126.600,48 kn i bilježe povećanje od 7,00 % u odnosu na 2021. godinu.

Prihodi od kazni, upravnih mjera i ostali prohodi (68) u 2022.godine ostvareni su u iznosu od 317.400,67 kn i veći su u odnosu na prethodnu godinu za 126,50 % ( odnose se na prihode od naplate kazni i to u najvećem iznosu od kazni za nepropisno parkirana vozila ).

Bilješka broj 3 - RASHODI POSLOVANJA

Rashodi poslovanja (3) izvršeni su u iznosu 9.367.894,16 kn. U tablici koja slijedi daje se pregled izvršenih rashoda poslovanja za razdoblje 1-12 2022. godine.

Tablica 9. Izvršenje rashoda poslovanja Općine Tučepi za 2022. godinu

|  |  |  |  |  |
| --- | --- | --- | --- | --- |
| Račun | Opis | 2021. | 2022. | Indeks |
| 3 | RASHODI POSLOVANJA | 9.335.198,01 | 9.367.894,16 | 100,40 |
| 31 | Rashodi za zaposlene | 937.309,79 | 834.389,94 | 89,00 |
| 32 | Materijalni rashodi | 4.986.666,31 | 4.634.617,09 | 92,90 |
| 34 | Financijski rashodi | 102.893,72 | 106.206,74 | 103,20 |
| 35 | Subvencije | 0,00 | 0,00 | - |
| 36 | Pomoći dane u inozemstvo i unutar općeg proračuna | 100.000,00 | 200.000,00 | 200,00 |
| 37 | Naknade građanima i kućanstvima na temelju osiguranja i druge naknade | 478.969,28 | 592.089,28 | 123,60 |
| 38 | Ostali rashodi | 2.729.358,91 | 3.000.591,11 | 109,90 |

U strukturi rashoda poslovanja najznačajniju stavku čine materijalni rashodi s udjelom od 49,47 %, slijede ostali rashodi sa udjelom 32,03 %, zatim rashodi za zaposlene s udjelom 8,91 %. Naknade građanima i kućanstvima na temelju osiguranja i druge naknade participiraju u rashodima poslovanja s udjelom 6,32 %, pomoći dane unutar općeg proračuna 2,14 % a financijski rashodi s udjelom 1,13 % ukupnih rashoda poslovanja.

Rashodi za zaposlene (31) u izvještajnom razdoblju su izvršeni u iznosu 834.389,94 kn i u odnosu na prethodnu godinu bilježe smanjenje za 11,00 % ( U 2021.godini isplaćivana je i plaća za općinskog donačelnika) . Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (32) u izvještajnom razdoblju su izvršeni u iznosu od 4.634.617,09 kn i u odnosu na prethodnu godinu bilježe smanjenje od 7,10 %. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima (321) u izvještajnom razdoblju su izvršene u iznosu od 12.336,60 kn te u odnosu na prethodnu godinu bilježe povećanje od 14,00 %. Detaljni prikaz rashoda za naknade troškova zaposlenima prikazan je u sljedećoj tablici.

Tablica 10. Izvršenje naknada troškova zaposlenima za 2022. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 321 | Naknade troškova zaposlenima | 10.818,00 | 12.336,60 | 114,00 |
| 3211 | Službena putovanja | 5.898,00 | 3.718,00 | 63,00 |
| 3212 | Naknade za prijevoz, za rad na terenu i odvojeni život | 4.920,00 | 7.290,00 | 148,20 |
| 3213 | Stručno usavršavanje zaposlenika | 0,00 | 0,00 | - |

Službena putovanja (3211) rashodi za službena putovanja u izvještajnom razdoblju su izvršeni u iznosu od 3.718,00 kn i bilježe smanjenje za 37,00 % u odnosu na izvršenje u prethodnoj godini.

Naknade za prijevoz, za rad na terenu i odvojeni život (3212) izvršeni su u iznosu od 7.290,00 kn i povećani su za 48,20 % u odnosu na prethodnu godinu (odnosi se na troškove prijevoza na posao i sa posla koji su povećani zbog veće cijene prijevoza).

Rashodi za stručno usavršavanje zaposlenika (3213) nisu ostvareni.

Rashodi za materijal i energiju (322) u izvještajnom razdoblju su izvršeni u iznosu 457.871,28 kn te su u odnosu na izvršenje u prethodnoj godini veći za 42,60 %. Detaljni prikaz rashoda za materijal i energiju prikazan je u sljedećoj tablici.

Tablica 11. Izvršenje rashoda za materijal i energiju za 2022. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 322 | Rashodi za materijal i energiju | 321.037,79 | 457.871,28 | 142,60 |
| 3221 | Uredski materijal i ostali materijalni rashodi | 28.145,85 | 23.192,92 | 82,40 |
| 3223 | Energija | 292.891,94 | 434.678,36 | 148,40 |

Uredski materijal i ostali materijalni rashodi (3221) u izvještajnom razdoblju su izvršeni u iznosu od 23.192,92 kn i bilježe značajan pad u odnosu na 2021. godinu (smanjenje troškova nabave uredskog materijala kao i stručne literature).

Rashodi za energiju (3223) u izvještajnom razdoblju su izvršeni u iznosu od 434.678,36 kn te bilježe znatno povećanje od 48,40 % u odnosu na 2021. godinu. Na povećanje je utjecalo poskupljenje cijena električne energije koje je stupilo na snagu sa 01.11.2021.godine. Mjerama vlade RH ublaženo je povećanje troškova električne energije ipak oni su i dalje znatno povećani u odnosu na prethodnu godinu.

Rashodi za usluge (323) u izvještajnom razdoblju su izvršeni u iznosu od 3.197.297,42 kn te su u odnosu na prethodnu godinu manji za 15,10 %. Detaljni prikaz rashoda za usluge prikazan je u sljedećoj tablici.

Tablica 12. Izvršenje rashoda za usluge za 2022. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 323 | Rashodi za usluge | 3.766.266,44 | 3.197.297,42 | 84,90 |
| 3231 | Usluge telefona, pošte i prijevoza | 83.322,04 | 82.095,53 | 98,50 |
| 3232 | Usluge tekućeg i investicijskog održavanja | 2.422.011,00 | 2.027.378,65 | 83,70 |
| 3233 | Usluge promidžbe i informiranja | 100.295,50 | 90.656,75 | 90,40 |
| 3234 | Komunalne usluge | 252.582,36 | 233.084,21 | 92,30 |
| 3235 | Zakupnine i najamnine | 10.000,00 | 10.000,00 | 100,00 |
| 3237 | Intelektualne i osobne usluge | 321.000,08 | 362.319,55 | 112,90 |
| 3239 | Ostale usluge | 577.055,46 | 391.762,73 | 67,90 |

Usluge telefona, pošte i prijevoza (3231) rashodi za usluge telefona, pošte i prijevoza u izvještajnom razdoblju su izvršeni u iznosu od 82.095,53 kn i bilježe smanjenje od 1,50 % u odnosu na 2021. godinu.

Usluge tekućeg i investicijskog održavanja (3232) rashodi za usluge tekućeg i investicijskog održavanja u izvještajnom razdoblju su izvršeni u iznosu od 2.027.378,65 kn i bilježe smanjenje od 16,30 % u odnosu na 2021. godinu. Ova skupina rashoda ovisi o trenutnim potrebama i stanju postrojenja i opreme.

Usluge promidžbe i informiranja (3233) rashodi za usluge promidžbe i informiranja u izvještajnom razdoblju su izvršeni u iznosu od 90.656,75 kn i bilježe smanjenje od 9,60 % u odnosu na 2021. godinu.

Komunalne usluge (3234) rashodi za komunalne usluge u izvještajnom razdoblju su izvršeni u iznosu od 233.084,21 kn i bilježe smanjenje od 7,70 % u odnosu na 2021. godinu (u ovom periodu su povećani troškovi potrošnje vode a smanjeni troškovi za deratizaciju i dezinsekciju).

Intelektualne i osobne usluge (3237) rashodi za intelektualne i osobne usluge u izvještajnom razdoblju su izvršeni u iznosu od 362.319,55 kn i veći su za 12,90 % u odnosu na izvršenje u prethodnoj godini zbog povećanja rashoda po autorskim ugovorima (u 2022.godini održavala su se kulturna i zabavna događanja koja su u prethodnoj godini bila znatno smanjena zbog mjera ograničavanja okupljanja radi sprečavanja širenja bolesti covid-19).

Ostale usluge (3239) u izvještajnom razdoblju su izvršene u iznosu od 391.762,73 kn i bilježe znatno smanjenje od 32,10 % u odnosu na izvršenje u prethodnoj godini (smanjenje troškova za grafičke i tiskarske usluge kao i usluge izrade elaborata).

Ostali nespomenuti rashodi poslovanja (329) u izvještajnom razdoblju su izvršeni u iznosu od 967.111,79 kn i bilježe povećanje za 8,80 % u odnosu na izvršenje u prethodnoj godini (povećanje troškova reprezentacije i ostalih troškova koji su povezani sa organizacijom kulturnih manifestacija koje su se normalno odvijale u 2022.godini u odnosu na prethodnu godinu).

Financijski rashodi (34) u izvještajnom razdoblju su izvršeni su u iznosu 106.206,74 kn i bilježe povećanje za 7,20 % u odnosu na izvršenje u prethodnoj godini. Na povećanje je najviše utjecalo povećana naknada troškova naplate poreza od strane porezne uprave (povećana je naplata prihoda koje za općinu provodi porezna uprava).

Pomoći dane u inozemstvo i unutar općeg proračuna (36) u izvještajnom razdoblju su izvršene u iznosu od 200.000,00 kn a odnose se na sporazum sa Zavodom za hitnu medicinu splitsko-dalmatinske županije o sufinanciranje dodatnog tima T2 na makarskom području (u ovoj godini isplaćena je i pomoć za 2021.godinu a koja se po sporazumu trebala uplatiti u prethodnoj godini).

Naknade građanima i kućanstvima na temelju osiguranja i druge naknade (37) u izvještajnom razdoblju su izvršene u iznosu od 592.089,28 kn, tj. bilježe povećanje od 23,60 % u odnosu na izvršenje prethodne godine i najvećim dijelom se odnose na povećanje iznosa naknada za novorođeno dijete.

Ostali rashodi (38) u izvještajnom razdoblju su izvršeni u iznosu od 3.000.591,11 kn što je za 9,90 % više u odnosu na izvršenje prethodne godine (povećane su tekuće donacije udrugama). U 2022.godini ostvarena je i kapitalna donacija za završetak izgradnje novog doma obitelji Majkić u iznosu od 20.321,63 kn.

Bilješka broj 4 - PRIHODI OD PRODAJE NEFINANCIJSKE IMOVINE

U 2022.godini nisu ostvareni prihodi od prodaje nefinancijske imovine (7).

Bilješka broj 5 - RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (4) u izvještajnom razdoblju su izvršeni u iznosu 816.279,84 kn i u odnosu na izvršenje u istom razdoblju prethodne godine manji su za su za 68,10 % i odnose se na rashode za nabavu proizvedene dugotrajne imovine (42). U 2022.godine nisu ostvareni rashodi za nabavu neproizvedene dugotrajne imovine (41).

U okviru rashodi za nabavu proizvedene dugotrajne imovine (42) najveći dio se odnosi na građevinske objekte (421) koji su ostvareni u iznosu od 660.857,15 kn (rekonstrukcija krovišta dječjeg vrtića u iznosu od 110.602,94 kn, rekonstrukcija i izgradnja nerazvrstanih cesta u iznosu od 312.464,19 kn i izgradnja i rekonstrukcija javne rasvjete u iznosu od 134.421,89 kn su najznačajniji projekti) a preostali dio se odnosi na postrojenja i opremu (422) u iznosu od 73.147,69 kn (najznačajnija je nabava sportske opreme za vježbanje na javnim površinama u iznosu od 54.750,00 kn) i na nematerijalnu proizvedenu imovinu (426) u iznosu od 82.275,00 kn ( najznačajniji dokumenti su izrada izmjena i dopuna UPU luke i izrada PPU općine Tučepi vezano za Izmjene i dopune UPU luke ).

Bilješka broj 6 – IZDACI ZA FINANCIJSKU IMOVINU I OTPLATE ZAJMOVA

U 2022.godini ostvareni su izdaci za otplatu glavnice primljenih zajmova od državnog proračuna (Šifra 5471) u iznosu od 334.113,79 kn (odnosi se na povrat dijela sredstava beskamatnog zajma Ministarstva financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave).

Bilješka broj 7 – REZULTAT POSLOVANJA

U izvještajnom razdoblju ostvaren je ukupan višak prihoda i primitaka (šifra X005) u iznosu 2.911.725,61 kn i prije konačne korekcije rezultata, proizašao je iz:

* viška prihoda od poslovanja (šifra X001) 4.062.119,24 kn i
* manjka prihoda od nefinancijske imovine (šifra Y002) 816.279,84 kn
* manjka primitaka od financijske imovine i zaduživanja (šifra Y003) 334.113,79 kn

Utvrđeni tekući viškovi i manjkovi izvještajnog razdoblja naknadno se prebijaju po istovrsnim kategorijama i korigiraju u skladu s člankom 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20).

ŠIFRA Y006 - MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU

Ostvareni višak prihoda i primitaka tekuće godine (šifra X005) u iznosu od 2.911.725,61 kn smanjuje preneseni manjak prihoda i primitaka koji iznosi 3.268.319,94 kn (9222-9221), tako da manjak prihoda i primitaka za pokriće u idućem razdoblju iznosi 356.594,33 kn (šifra Y006). Prethodno navedeno prikazano je u sljedećoj tablici.

Tablica 13. Rezultat poslovanja

|  |  |  |  |  |
| --- | --- | --- | --- | --- |
| Opis | Šifra | 2021. | 2022. | Indeks |
| UKUPNI PRIHODI I PRIMICI | X678 | 12.521.809,70 | 13.430.013,40 | 107,30 |
| UKUPNI RASHODI I IZDACI | Y345 | 11.893.631,00 | 10.518.287,79 | 88,40 |
| VIŠAK PRIHODA I PRIMITAKA | X005 | 628.178,70 | 2.911.725,61 | 463,50 |
| MANJAK PRIHODA I PRIMITAKA | Y005 | 0 | 0 | - |
| Manjak prihoda i primitaka - preneseni | 9222-9221 | 3.896.498,64 | 3.268.319,94 | 83,90 |
| Manjak prihoda i primitaka za pokriće u sljedećem razdoblju | Y006 | 3.268.319,94 | 356.594,33 | 10,90 |

**BILANCA**

Bilanca je sustavni, vrijednosno iskazani pregled imovine, obveza i vlastitih izvora na određeni dan. Bilanca daje podatke o neto vrijednosti ukupne imovine i financijskoj neto vrijednosti , pri čemu je promjena neto vrijednosti pokazatelj održivosti fiskalnih aktivnosti.

Vrijednost ukupne imovine Općine (Šifra B001) na dan 31. prosinca 2022. godine iznosi 103.396.262,69 kn i u odnosu na stanje imovine 01. siječnja 2022. godine, smanjenja je za 2,30 %. Udio nefinancijske imovine u ukupnoj aktivi iznosi 94,79 % dok financijska imovina u ukupnoj imovini Općine Tučepi participira udjelom od 5,21%.

Bilješka broj 8 – Šifra B 002 NEFINANCIJSKA IMOVINA

Ukupna vrijednost nefinancijske imovine Općine (Šifra B002) na dan 31.12.2022. iznosi 98.012.873,56 kn i u odnosu na prethodnu godinu smanjena je za 1,80 %. U sljedećoj tablici prikazana je struktura nefinancijske imovine.

Tablica 14. Nefinancijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2022. | 31.12.2022. | Indeks |
| 01 | Neproizvedena dugotrajna imovina | 01 | 38.528.354,56 | 38.528.354,56 | 100,00 |
| 02 | Proizvedena dugotrajna imovina | 02 | 61.247.599,12 | 59.459.769,00 | 97,10 |
| 04 | Sitni inventar u upotrebi | 04 | 0 | 0 | - |

Vrijednost neproizvedene dugotrajne imovine (Šifra 01) na dan 31.12.2022. godine iznosi 38.528.354,56 kn i nije se promijenila u odnosu na stanje sa 01.01.2022.godine.

Vrijednost proizvedene dugotrajne imovine (Šifra 02) na dan 31. prosinca 2022. godine iznosi 59.459.769,00 kn s smanjenjem od 1.787.830,12 kn ili 2,90 % u odnosu na stanje 01. siječnja 2022. godine.

Vrijednost građevinskih objekata (Šifra 021 i 0291) na dan 31. prosinca 2022. godine iznosi 51.602.693,17 kn s smanjenjem od 3,30 % u odnosu na stanje 01. siječnja 2022. godine. Na to smanjenje najviše je utjecalo smanjenje ulaganja u poslovne objekte i isknjiženje jednog dijela poslovnih objekata po odluci općinskog vijeća (ulaganja u osnovnu školu). Vrijednost uređaja strojeva i opreme za ostale namjene (Šifra 022 i 02922) na dan 31. prosinca 2022. godine iznosi 76.755,72 s smanjenjem od 56,00 % u odnosu na stanje 01. siječnja 2022. godine (u ovom periodu nabavljena je samo sportska oprema koja je montirana na javnoprometnim površinama Općine Tučepi ) .

Vrijednost nematerijalne proizvedene imovine (Šifra 026 i 02926) na dan 31. prosinca 2022. godine iznosi 7.757.352,31 kn i povećana je u postotku od 1,10 % u odnosu na stanje sa 01.01.2022.godine.

U 2022.godini evidentirana je i dugotrajna nefinancijska imovina u pripremi (Šifra 05) u iznosu od 24.750,00 kn.

Bilješka broj 9 – AOP 063 – FINANCIJSKA IMOVINA

Vrijednost ukupne financijske imovine (novac i potraživanja) Općine iznosi 5.383.389,13 kn i bilježi smanjenje za 11,60 % u odnosu na stanje na početku godine. U sljedećoj tablici prikazana je struktura financijske imovine.

Tablica 15. Financijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2022. | 31.12.2022. | Indeks |
| 1 | Financijska imovina | 1 | 6.087.070,71 | 5.383.389,13 | 88,40 |
| 11 | Novac u banci i blagajni | 11 | 142.044,15 | 375.900,04 | 264,60 |
| 12 | Depoziti, jamčevni polozi i potraživanja od zaposlenih te za više plaćene poreze i ost. | 12 | 7.499,86 | 7.719,86 | 102,90 |
| 15 | Dionice i udjeli u glavnici | 15 | 2.548.500,00 | 2.548.500,00 | 100,00 |
| 16 | Potraživanja za prihode poslovanja | 16 | 3.215.476,97 | 2.321.456,42 | 72,20 |
| 17 | Potraživanja od prodaje nefinancijske imovine | 17 | 44.342,68 | 44.342,68 | 100,00 |
| 19 | Rashodi budućih razdoblja i nedospjela naplata prihoda | 19 | 129.207,05 | 85.470,13 | 66,10 |

Novac u banci i blagajni (Šifra 11) – novčana sredstava na računima i u blagajni veća su za 164,60% u odnosu na početak godine te sada iznose 375.900,04 kn te ovise i variraju o podmirenju obveza i ostvarenju prihoda.

Depoziti, jamčevni polozi i potraživanja od zaposlenih te za više plaćene poreze i ostalo (Šifra 12) – ostvareni su u nešto većem postotku u odnosu na početak godine ( za 2,90%).

Dionice i udjeli u glavnici (Šifra 15) su ostala su na istoj razini krajem godine i iznose 2.548.500,00 kn.

Potraživanje za prihode poslovanja (Šifra 16) stanje ukupnog potraživanja za prihode poslovanja na 31.12.2022. iznosi 2.321.456,42 kn i znatno su manja u odnosu na početak godine zbog povećane naplate potraživanja u odnosu na prethodnu godinu. Potraživanja za prihode poslovanja se sastoje od:

* Potraživanja za poreze u iznosu od 1.411.536,55 kn
* Potraživanja za prihode od imovine u iznosu od 1.560,00 kn
* Potraživanja za upravne i administrativne pristojbe, pristojbe po posebnim propisima i naknade u iznosu od 2.924.947,14 kn
* Potraživanja za kazne i upravne mjere te ostale prihode u iznosu od 60.380,86 kn
* Ispravak vrijednosti potraživanja na dan 31.12.2022.godine iznosi 2.076.968,13 kn.

BILJEŠKA broj 10 – ŠIFRA 2 – OBVEZE

Obveze bilježe ukupno smanjenje od 77,30 % u odnosu na prethodnu godinu i iznose 900.576,71 kn.Ukupne obveze za rashode poslovanja smanjene su za 74,20 % i na kraju 2022. godine iznose 578.356,03 kn, ukupne obveze za nabavu nefinancijske imovine smanjene za 84,60 % i na kraju na kraju 2022. godine iznose 192.427,94 kn, dok obveze za kredite i zajmove (Šifra 26) na kraju 2022. godine iznose 129.792,74 kn (obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave). U 2022.godini izvršen je povrat dijela zajma u iznosu od 334.113,79 kn. U sljedećoj tablici prikazana je struktura obveza.

Tablica 16. Struktura obveza

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2022. | 31.12.2022. | Indeks |
| 2 | Obveze | 2 | 3.965.929,43 | 900.576,71 | 22,70 |
| 23 | Obveze za rashode poslovanja | 23 | 2.241.624,84 | 578.356,03 | 25,80 |
| 231 | Obveze za zaposlene | 231 | 55.778,69 | 53.677,50 | 96,20 |
| 232 | Obveze za materijalne rashode | 232 | 2.133.613,40 | 496.433,36 | 23,30 |
| 237 | Obveze za naknade građanima i kućanstvima | 237 | 6.310,55 | 9.458,40 | 149,90 |
| 239 | Ostale tekuće obveze | 237 | 45.922,20 | 18.786,77 | 40,90 |
| 24 | Obveze za nabavu nefinancijske imovine | 24 | 1.250.545,77 | 192.427,94 | 15,40 |
| 26 | Obveze za zajmove od državnog proračuna | 26 | 473.758,82 | 129.792,74 | 27,40 |

BILJEŠKA broj 11 – ŠIFRA 9 – VLASTITI IZVORI

Vlastiti izvori iznose 102.495.685,98 kn i povećani su za 0,60 %. Vlastiti izvori i ispravak vlastitih izvora (Šifra 91) iznose 100.486.481,21 kn i smanjeni su za 1,40 %.

Višak / manjak prihoda (Šifra 922) - na kraju proračunske godine utvrđen je manjak prihoda u ukupnom iznosu od 356.594,33 kn, koji je ostvaren, nakon propisane korekcije prihoda, od viška prihoda poslovanja (Šifra 92211) u iznosu od 10.390.471,02 kn, viška primitaka od financijske imovine (Šifra 92213) 201.966,23 kn i manjka prihoda od nefinancijske imovine 10.949.031,58 kn (Šifra 92222).Prema čl. 82. Pravilnika o proračunskom računovodstvu provedena je obvezna korekcija za kapitalni prijenos sredstava na način da se zadužio račun viška prihoda poslovanja, a odobrio račun manjka prihoda od nefinancijske imovine.Provedena je korekcija za kapitalni prijenos sredstava od Agencije za plaćanja u poljoprivredi, ribarstvu i ruralnom razvoju u iznosu od 173.267,43 knza sufinanciranje projekta rekonstrukcije dječjeg igrališta vrtića „Grdelin“ po završnom izvještaju .

Obračunati prihodi poslovanja (Šifra 96) iznose 2.343.627,77 kn i znatno su smanjeni u odnosu na početak godine ( povećana naplata u odnosu na prethodnu godinu ).

Obračunati prihodi od prodaje nefinancijske imovine (Šifra 97) iznose 22.171,33 kn i za 33,50 % su smanjeni u odnosu na početak godine.

Bilješka broj 12 – ŠIFRA 99 – IZVANBILANČNI ZAPISI

Šifre 991 i 996 sadržavaju ukupni iznos evidentiranih izvanbilančnih stavki na aktivi i pasivi, dok Šifra 99 je na 0 jer uspoređuje jesu li jednake dugovna strana Šifra 991 i potražna strana Šifra 996. Izvanbilančna evidencija uključuje:

* instrumente osiguranja plaćanja u iznosu od 5.621.050,93 kn,
* potencijalna obveze po osnovi sudskih sporova u iznosu od 110.000,00 kn.

Bilješka broj 13 –Obvezne bilješke uz Bilancu

Obvezne Bilješke uz Bilancu su:

* Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) – Tablica 1. i 2.
* Popis sudskih sporova u tijeku – Tablica 3.

Tablica 17. Popis ugovornih odnosa i slično koji uz ispunjenje određenih uvjeta, mogu postati obveza

|  |  |  |  |  |  |  |
| --- | --- | --- | --- | --- | --- | --- |
| R. B. | Datum izdavanja jamstva | Instrument osiguranja | Iznos danog jamstva (u kn) | Primatelj jamstva | Namjena | Dokument |
| 1. | 20.01.2016. | Zadužnica | 1.416.050,93 | SG leasing d.o.o. | Osiguranje plaćanja obveza iz Ugovora o financijskom leasingu | Ugovor |
| 2. | 14.06.2016. | Zadužnica | 1.000.000,00 | Jadro-lux d.o.o. | Osiguranje plaćanja obveza iz Ugovora o pružanju energetske usluge u uštedi električne energije u javnoj rasvjeti | Ugovor |
| 3. | 27.07.2018. | Zadužnica | 50.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 4. | 27.07.2018. | Zadužnica | 5.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 5. | 17.04.2019. | Zadužnica | 2.400.000,00 | Otp banka d.d. | Garancija za uredno ispunjenje Ugovora | Ugovor |
| 6. | 07.04.2022. | Zadužnica | 750.000,00 | Erste&Steiermarkische bank d.d. | Garancija za uredno ispunjenje Ugovora | Ugovor |

Tablica 18. Popis ugovornih odnosa i slično koji uz ispunjenje određenih uvjeta, mogu postati imovina

|  |  |  |  |  |  |  |
| --- | --- | --- | --- | --- | --- | --- |
| R.B. | Datum primanja jamstva | Instrument osiguranja | Iznos primljenog jamstva (u kn) | Davatelj jamstva | Namjena | Dokument |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |

Nema evidentiranih ugovornih odnosa i slično koji bi uz ispunjenje određenih uvjeta mogli postati imovina.

Tablica 19. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| R.B. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Općina Tučepi | Grad Sinj | Spor oko obveze plaćanja eko rente | 48.645,00 | 110.000,00 | Kraj 2022. | 02.05.2011. |
|  |  |  |  |  |  |  |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka broj 14 – Obrazac RAS – funkcijski

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine. U sljedećoj tablici daje se prikaz ostvarenja po vrstama funkcijske klasifikacije u 2021. i 2022. godini.

Tablica 17. Ostvarenje po vrstama funkcijske klasifikacije u 2021. i 2022. godini

|  |  |  |  |
| --- | --- | --- | --- |
| Naziv funkcijske klasifikacije - OPIS | Šifra | 2021. | 2022. |
| Opće javne usluge | 01 | 3.009.144,14 | 2.809.882,52 |
| Obrana | 02 | 0,00 | 0,00 |
| Javni red i sigurnost | 03 | 783.984,10 | 894.883,40 |
| Ekonomski poslovi | 04 | 4.131.147,49 | 2.030.665,73 |
| Zaštita okoliša | 05 | 449.025,05 | 467.832,80 |
| Usluge unapređenja stanovanja i zajednice | 06 | 899.235,02 | 719.423,19 |
| Zdravstvo | 07 | 155.530,00 | 264.422,50 |
| Rekreacija, kultura i religija | 08 | 937.711,36 | 928.141,43 |
| Obrazovanje | 09 | 1.024.140,14 | 1.653.589,02 |
| Socijalna zaštita | 10 | 503.713,70 | 415.333,41 |
| UKUPNI RASHODI | R1 | 11.893.631,00 | 10.184.174,00 |

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti (revalorizaciji) i promjene u obujmu imovine i obveza jesu događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveza drugom. Ovaj izvještaj dopuna je podacima iz Bilance.

Bilješka broj 15 – Izvještaj o promjenama u vrijednosti i obujmu imovine i obveza

Iz izvještaja (Šifra 9151) je evidentno ukupno smanjenje vrijednosti i obujma imovine u iznosu od 201.707,88 kn.

|  |  |  |  |
| --- | --- | --- | --- |
| Opis promjene | Iznos | Povećanje / smanjenje | Šifra |
| Do promjene u obujmu proizvedene dugotrajne imovine došlo je zbog isknjižavanja iz evidencije tv prijemnika marke Samsung vrijednosti od 10.900,00 kn na temelju Odluke o darovanju Osnovnoj školi „Tučepi „ koja je donesena od strane Općinskog načelnika dana 17.10.2022.godine rbokii | 10.900,00 | Smanjenje | P018 |
| Do promjene u obujmu proizvedene dugotrajne imovine došlo je zbog isknjižavanja iz evidencije ulaganja u zgrade znanstvenih i obrazovnih institucija (Osnovna škola „Tučepi“) temeljem Odluke o prijenosu imovine Općinskog vijeća Općine Tučepi od 15.11.2022. godine u iznosu od 190.807,88 knrbokii | 190.807,88 | Smanjenje | P018 |

Iz izvještaja je vidljivo da nije došlo do promjene u vrijednosti (revalorizacija) imovine (Šifra 91511).

**IZVJEŠTAJ O OBVEZAMA**

Ovim izvještajem prati se stanje obveza za rashode poslovanja, za nabavu nefinancijske imovine i obveza za financijsku imovinu i to na početku izvještajnog razdoblja, njihovog povećanja i podmirenja u izvještajnom razdoblju kao i stanja na kraju izvještajnog razdoblja.

Bilješka broj 16 – Obveze

Stanje obveza na dan 1. siječnja 2022. godine (Šifra V001) predstavlja nepodmirene obveze iz prošlih proračunskih godina koje su prenesene u 2022. godinu. Obrazac Obveze sadrži podatke o obvezama za razdoblje 01. siječnja do 31. prosinca 2022. godine.

Ukupne obveze na dan 01. siječnja 2022. godine iznosile su 3.965.929,43 kn .

Povećanje obveza u izvještajnom razdoblju iznosi 7.880.408,70 kn (Šifra V002), dok su obveze podmirene u iznosu od 10.945.761,42 kn (Šifra V004).

Stanje obveza na dan 31. prosinca 2022. godine iznosi 900.576,71 kn (Šifra V006).

Stanje dospjelih obveza na kraju izvještajnog razdoblja (Šifra V007) iznosi 577.912,20 kn. Stanje dospjelih obveza uključuje obveze za rashode poslovanja u iznosu od 385.484,26 kn i obveze za nabavu nefinancijske imovine u iznosu od 192.427,94 kn. Od ukupnih dospjelih obveza za rashode poslovanja, obveze za materijalne rashode (Šifra D232) iznose 384.122,50 kn i ostale tekuće obveze (Šifra D239) iznose 1.361,76 kn.

Stanje nedospjelih obveza na kraju izvještajnog razdoblja (Šifra V009) iznosi 322.664,51 kn. Od ukupnih nedospjelih obveza, obveze za rashode poslovanja (Šifra ND23) iznose 192.871,77 kn a obveze za financijsku imovinu iznose (ND dio 25,26) iznose 129.792,74 kn (Iznos obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave).

Tučepi, 15. veljače 2023. godine

Osoba za kontaktiranje: Frane Šimić

Telefon za kontakt: 021/623-595

E-mail za kontakt: frane.simic@tucepi.hr

Odgovorna osoba: Ante Čobrnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis voditelja računovodstva Potpis odgovorne osobe